पिग्मी
पिग्मी (Pygmy) ऐसे मानव जातीय समूह को कहते हैं जिसके सदस्यों का औसत क़द असाधारण रूप से कम हो। यह नाम अक्सर मध्य अफ़्रीका में बसने वाली छोटे क़द की जातियों को दिया जाता है, जिनमें अका (Aka), एफ़े (Efé) और म्बूटी (Mbuti) शामिल हैं। इन जातियों में पुरुषों का औसत क़द १५० सेमी (४ फ़ुट ११ इंच) से कम होता है। यदी यह मापदंड बढ़ाकर १५५ सेमी (५ फ़ुट १ इंच) कर दिया जाये तो कुछ अन्य जातियाँ भी पिग्मी मानी जा सकती हैं, जिनमें ऑस्ट्रेलिया, थाईलैण्ड, मलेशिया, भारत के अण्डमान द्वीप समूह, इण्डोनीशिया, फ़िलिपीन्ज़, पापुआ न्यू गिनी, बोलिविया व ब्राज़ील की कुछ जातियाँ आती हैं। अत्यंत छोटे कद के पिग्मी जनजातीय समूह है अफ्रीका के भूमध्य रेखीय वनों में निवास करते हैं